EkBass/fiwiki-20250220-pages-articles huggingface dataset:
Valmiera (hyppyrimäki)

Valmiera oli hyppyrimäki Siguldassa Latviassa. == Historia == Siguldaan Gaujan-jokilaaksoon rakennettiin ensimmäinen hyppyrimäki vuonna 1933. Valmiera rakennettiin vuonna 1966. Neuvostoliiton mäkihyppymaajoukkue kävi muutamia kertoja harjoittelemassa kesällä Valmierasta. Valmierasta järjestettiin viimeinen kilpailu vuonna 1978. Kesällä 2007 heräsi ajatukset rakentaa K70, K40, K20, K10 ja K5 hyppyrimäet Siguldaan Kansainvälisen hiihtoliiton tuella. Vuonna 2009 avattiin K18, K10 ja K5 hyppyrimäet. Hyppyrimäissä ei ollut varsinaista muovitusta, mutta niistä pystyi hyppäämään myös lumettomana aikana. Hyppyrimäet jouduttiin purkamaan vuonna 2012, koska niillä ei ollut rakennuslupaa. == Lähteet == *Valmiera skisprungschanzen.com *Tramplīns skisprungschanzen.com Luokka:Latvian hyppyrimäet Luokka:Sigulda
HMS Hindostan (1841)

HMS Hindostan oli Britannian kuninkaallisen laivaston vuonna 1841 vesillelaskettu 80-tykkinen toisen luokan linjalaiva. == Valmistus == Alus tilattiin 21. syyskuuta 1819 Plymouthin telakalta, missä köli laskettiin elokuussa 1828. Se laskettiin vesille 2. elokuuta 1841 ja valmistui syyskuussa, jolloin se sijoitettiin reserviin. Valmistuskustannukset olivat 56 717 puntaa sisältäen varustamisen. Valmistukseen käytettiin Malabarin Bombaysta kuljettamia teak-kaaria. Lisäksi aluksen valmistuksessa käytettiin 1833 peruutetun fregatti HMS Tigrisin valmistukseen varattua puutavaraa.Winfield, Rif s. 31 Aluksen aseistuksena oli alemmalla tykkikannella 28 kappaletta 32 naulan tykkiä ja kaksi 68 naulan karronadia. Ylemmällä tykkikannella oli 32 kappaletta 24 naulan tykkejä, joiden lisäksi puolikannella oli neljä 12 naulan tykkiä ja kymmenen 32 naulan karronadia. Keulakannella oli kaksi 12 naulan tykkiä ja kaksi 32 naulan karronadia. == Palvelus == Alus liitettiin 15. toukokuuta 1865 koululaivana HMS Britanniaan Dartmouthissa, minne se saapui vuoden lopulla. Aluksen perä kiinnitettiin tukevasti Britannian keulaan. Alusten väliin rakennettiin katettu kulkutie. Se oli 1884 edelleen kadettien koululaivana Dartmouthissa. Alus oli lämmittäjien koululaivana Portsmouthissa ja nimettiin 12. lokakuuta 1905 HMS Fisgard III:ksi. Elokuussa 1820 aluksen nimeksi palautettiin Hindostaniksi ja myytiin 10. toukokuuta 1821 J. B. Garnham & Sonsille. ==Lähteet== * === Viitteet === Luokka:Kuninkaallisen laivaston toisen luokan linjalaivat
Ogre tramplīnlēkšanas

Ogre tramplīnlēkšanas on kolmen erikokoisen hyppyrimäen muodostama mäkihypyn suorituspaikka Ogressa Latviassa. == Historia == 12\. tammikuuta 2008 avattiin Ogreen K10 -mäki. Se oli Latvian ainoa käytössä oleva hyppyrimäki, koska Siguldassa oleva Latvian ensimmäinen hyppyrimäki Valmiera oli mennyt ajan saatossa hyppykelvottomaksi. Myöhemmin samana vuonna rakennettiin myös K15- ja K5 -mäet. == Lähteet == *Ogre skisprungschanzen.com Luokka:Latvian hyppyrimäet Luokka:Ogre (Latvia)
Zarasų žiemos tramplinas

Zarasų žiemos tramplinas oli hyppyrimäki Zarasaissa Liettuassa. Se avattiin vuonna 1937 ja sen K-piste sijaitsi 40 metrissä. == Lähteet == *Zarasai skisprungschanzen.com *Šuolininkų nuo tramplino bus daug! sportas.info Luokka:Liettuan hyppyrimäet Luokka:Utenan lääni
Matti Wiitala

Matti Emil (Matt) Wiitala (14. joulukuuta 1900 Nurmo – 13. joulukuuta 1944 Milwaukee ) oli amerikansuomalainen toimittaja ja työväenliikkeen aktivisti. Suomessa syntynyt Wiitala työskenteli terästyöläisenä ja toimi amerikansuomalaisen työväenliikkeen luennoitsijana ja puhujana . Hän oli kommunistisen Eteenpäin-lehden päätoimittaja sekä Työmiehen päätoimittaja vuosina 1937–1944. Vuonna 1932 Wiitala valittiin Yhdysvaltain Suomalaisen Työväenjärjestön toimeenpanevaan komiteaan . Hän kuoli sydänkohtaukseen ollessaan työmatkalla New Yorkiin. ==Lähteet== Luokka:Amerikansuomalaiset henkilöt Luokka:Yhdysvaltalaiset toimittajat Luokka:Vuonna 1900 syntyneet Luokka:Vuonna 1944 kuolleet
FK Metta

FK Metta, 2007-2018 FS METTA/Latvijas Universitāte on jalkapalloseura Riian kaupungista. Seura pelaa Latvian korkeimmalla sarjatasolla Virslīgassa. Seura on perustettu Latvian yliopiston ja jalkapallokoulu METTA:n yhteistyönä. Vuonna 2011 METTA voitti 1. līgan eli Latvian toiseksi korkeimman sarjatason mestaruuden, minkä jälkeen on pelannut pääsarjassa. ==Lähteet== Metta
Brusiini

Brusiini (C23H26N2O4) on rakenteeltaan strykniiniä läheisesti muistuttava myrkyllinen alkaloideihin kuuluva orgaaninen yhdiste. Yhdistettä voidaan käyttää reagenssina ja katalyyttinä orgaanisen kemian synteeseissä. Yhdisteestä käytetään myös nimiä 10,11-dimetoksistrykniini ja 2,3-dimetyylistrykniini. == Ominaisuudet == Huoneenlämpötilassa brusiini on valkoista kiteistä ja kitkeränmakuista ainetta. Yhdiste on veteen niukkaliukoista ja liukenee paremmin muun muassa etanoliin ja kloroformiin. Yhdiste on optisesti aktiivinen ja sen ominaiskiertokyky etanoliliuoksessa on -85° ja kloroformiliuoksessa -127°. Brusiini on heikko emäs ja kylläisen vesiliuoksen pH on 9,5. Kidevedettömän brusiinin lisäksi tunnetaan myös kidevedellinen tetrahydraatti.Linda M. Mascavage, Serge Jasmin, Philip E. Sonnet, Michael Wildson & David R. Dalton: Alkaloids, Ullmann's Encyclopedia of Industrial Chemistry, John Wiley & Sons, New York, 2011. Viitattu 3.12.2015 Brusiini on hyvin myrkyllistä ja myrkytyksen oireet ovat samankaltaiset strykniinin aiheuttaman myrkytyksen kanssa. Myrkytysoireita ovat muun muassa huonovointisuus, oksentelu, pääkipu, kiihtyneisyys ja levottomuus sekä lihaskouristukset. Viitattu 3.12.2015. Rotilla yhdisteen LD50-arvo suun kautta on 1 mg/kg. == Esiintyminen ja käyttö == Brusiinia esiintyy strykniinipähkinöiden suvun lajien siemenissä esimerkiksi strykniinipuussa (Strychnos nux-vomica) ja malesianstrykniinipähkinässä (S. ignatii). Yhdisteen eristivät ensimmäisinä ranskalaiset Pierre-Joseph Pelletier ja Joseph Bienaimé Caventou vuonna 1818. Brusiinia käytetään orgaanisessa kemiassa erityisesti asymmetrisissä synteeseissä. Yhdiste muodostaa diastereomeerisia suoloja kiraalisten karboksyylihappojen ja sulfonihappojen kanssa ja tämän vuoksi sitä käytetään erottamaan näiden yhdisteiden enantiomeereja resoluutiolla. Yhdistettä voidaan käyttää myös kiraalisten alkoholien, syanohydriinien ja sulfoksidien resoluutioon. Sitä voidaan käyttää myös eräissä reaktioissa kiraalisena katalyyttinä. == Lähteet == == Aiheesta muualla == *Kyoto Encyclopedia of Genes and Genomes (KEGG): Brucine *ChemBlink: Brucine *https://phytochem.nal.usda.gov/phytochem/chemicals/show/50664 Dr. Duke's Phytochemical and Ethnobotanical Databases: Brucine] Luokka:Alkaloidit Luokka:Myrkylliset alkaloidit Luokka:Kasvimyrkyt
HMS Leviathan (1790)

HMS Leviathan oli Britannian Kuninkaallisen laivaston vuonna 1790 vesillelaskettu Carnatic-luokan 74-tykkinen kolmannen luokan linjalaiva. == Valmistus == Alus tilattiin 9. joulukuuta 1779 Chathamin telakalta, jossa sen rakennustöistä vastasi heinäkuuhun 1790 saakka Nicholas Phillips ja sen jälkeen John Nelson. Köli laskettiin toukokuussa 1782 ja alus laskettiin vesille 9. lokakuuta 1790. Alus valmistui 27. elokuuta 1791 vain osittain varustettuna. Aluksen valmistuskustannukset olivat 40 810 puntaa 19 shillinkiä ja kahdeksan pennyä, minkä lisäksi varustaminen Chathamissa maksoi 2 064 puntaa 16 shillinkiä ja viisi pennyä.Winfield, Rif s. 84 == Palvelus == Trafalgarin taistelussa aluksen päällikkönä oli Henry William Bayntun ja se kuului Nelsonin johtamaan tuulenpuoleiseen jonoon. Taistelussa alus valtasi Espanjan laivaston San Agustínin. Napoleonin sotien päätyttyä alus muutettiin vuonna 1816 vankilaivaksi ja se myytiin romutettavaksi vuonna 1848. ==Lähteet== * * * === Viitteet === Luokka:Carnatic-luokan linjalaivat Luokka:Chathamin telakan valmistamat alukset
Kiwi Regional Airlines

Kiwi Regional Airlines oli uusiseelantilainen lentoyhtiö. Sen perusti Ewan Wilson vuonna 2014, ja se aloitti toimintansa 27. lokakuuta 2015. Sillä oli laivastossaan yksi Saab 340A -potkurikone. Yhtiö lopetti toimintansa 30. heinäkuuta 2016, vain yhdeksän kuukautta toiminnan aloittamisen jälkeen. Sen ainoa Saab 340 ja suuri osa henkilöstöstä siirtyi Air Chathamsin palvelukseen. == Kohteet == * ** Dunedin (Dunedinin kansainvälinen lentoasema) ** Hamilton (Hamiltonin kansainvälinen lentoasema) ** Nelson (Nelsonin lentoasema) ** Tauranga (Taurangan lentoasema) Lähde: == Lähteet == Luokka:Uusiseelantilaiset lentoyhtiöt Luokka:Entiset lentoyhtiöt
Inkere (Pertteli)

Inkere on Salon Perttelissä sijaitseva kylä ja taajama, jossa on noin tuhat asukasta. Se oli vuoden 2008 loppuun Perttelin kunnan hallinnollinen keskus. Siellä on yhdysteiden 2401 ja 2402 risteys. Inkereellä on Sale, kouluInkereen koulu - Salo.fi , kirjasto ja terveysasema. Inkereellä sijaitsee myös Inkereen kartano, jonka historia ulottuu keskiajalle. == Lähteet == Luokka:Perttelin kylät Luokka:Suomen entiset kuntakeskukset Luokka:Varsinais-Suomen maakunnan taajamat
Tyrväänkylä

Tyrväänkylä on kylä Sastamalan kaupungissa Pirkanmaalla. Kylä sijaitsee Liekoveden ja Kokemäenjoen etelärannalla. Nykyisin Tyrväänkylän alueen halkaisee valtatie 12. Tien pohjoispuolella on alkuperäinen kylätontti, mutta tien eteläpuolelle on kehittynyt uudempi asutus. Kylässä on Tyrvään voimalaitos. Siellä sijaitsee myös Tyrväänkylän koulu. Tyrväänkylän on oletettavasti perustettu 1200-luvun alkupuolella. Asiakirjalähteissä kylä on mainittu 1300-luvulta alkaen, jolloin kylän nimi oli ruotsiksi Törfues. Vanhin säilynyt kartta Tyrväänkylästä on vuodelta 1644. ==Lähteet== Luokka:Tyrvään kylät Luokka:Pirkanmaan maakunnan entiset taajamat
Kikka Remix

Kikka Remix on suomalaisen viihdetaiteilija Kikan kokoelmalevy vuodelta 1995. Se sisältää kaksitoista uudelleen sovitettua kappaletta vuosilta 1989–1994 ja yhden uuden kappaleen. Sovitukset teki nimimerkki Click A. Button lukuun ottamatta uutuuskappaletta "Kaikki lähtee aikanaan", jonka sovitti Hausmyllyn Drome. == Kappaleet == # # # # # # # # # # # # # "Apinamiehen" levytti alun perin Ami Aspelund. Kikan tulkitsemana se julkaistiin alkuaan levyllä Kiihkeät tuulet (1990). Kappale on suomenkielinen versio Tony Colen, Graeme Hallin ja Steve Wolfen sävellyksestä "Big Fat Oranguman". ==Lähteet== ==Aiheesta muualla== *Suomalaisen musiikin historia Luokka:Vuoden 1995 kokoelma-albumit Luokka:Kikan albumit
Rakkauden talo

Rakkauden talo on suomalaisen poplaulaja Kikan musiikkikappale vuodelta 1997. Se on julkaistu ainoastaan CD-singlenä. Kappaleen sävelsi ja sovitti Veikko Samuli, sanoituksen teki Jori Nummelin. Hidastempoinen ja melankolinen "Rakkauden talo" poikkeaa Kikalle tunnusomaisista eroottisesti vihjailevista ja nopearytmisistä kappaleista. Laulu kertoo päättyneestä rakkaudesta, jonka tilalle on tullut ikävä ja kaipaus. Sanoituksessa mainitaan mahdollisuus rakkauden jatkumiselle joskus tulevaisuudessa: " --- kaipaus tarttuu kiinni vaatteen liepeeseen, toivon niin että huomaat raolleen mun sulle portin jättäneen rakkauden taloon yhteiseen --- ".CD-single-julkaisu "Rakkauden talo" "Rakkauden talon" kansivihkossa on mainittu teoksen olevan "lohkaisu tulevalta CD-albumilta". Kikan seuraava studioalbumi oli Herkut lisukkeineen (2000), sen julkaisi levy-yhtiö Motley eikä siihen sisällytetty "Rakkauden taloa" kuten ei myöskään 1998 julkaistua singleä "Pystyyn ponnahtanut". Kumpaistakaan singleä ei ole julkaistu myöskään Kikan kokoelmalevyillä. "Rakkauden talon" kannen suunnitteli T. Jämsä. ==Lähteet== Luokka:Vuoden 1997 kappaleet Luokka:Kikan kappaleet Luokka:Veikko Samulin säveltämät kappaleet
Slaavilainen liitto

Slaavilainen liitto (; lyh. СС, SS) on Venäjällä toimiva kansallissosialistinen puolue. Vuonna 1999 perustettua puoluetta johtaa Dmitri Nikolajevitš Djomuškin. Puolueen kotisivulla on holokaustin kiistävää ja Adolf Hitleriin liittyvää aineistoa. Puolueella on joidenkin tietojen mukaan 70 000 kannattajaa, jolloin se olisi maan suurin äärikansallismielinen ryhmittymä. Moskovan kaupunki kielsi puolueen vuonna 2010. Luokka:Venäjän puolueet Luokka:Uusnatsistiset puolueet
Pystyyn ponnahtanut

Pystyyn ponnahtanut on suomalaisen poplaulaja Kikan musiikkikappale vuodelta 1998. Se on julkaistu ainoastaan CD-singlenä. Kappaleen sävelsi ja sovitti Inari Katramo, sanoituksen tekivät Sipi Castrén ja Kristiina Sydänmaa. Nopeatempoinen "Pystyyn ponnahtanut" edustaa Kikalle tunnusomaista pikkutuhmaa, monitulkintaista pop-lyriikkaa.CD-single-julkaisu "Pystyyn ponnahtanut" "Pystyyn ponnahtanut" on rakenteeltaan tyypillinen pop-kappale: intro → A-osa → kertosäe → A-osa → kertosäe → C-osa → kertosäe loppuhäivytykseen. C-osa on muuta kappaletta huomattavasti hidastempoisempi ja sen lyriikka viittaa jo syntyneeseen tai orastavaan, romanttiseen ihmissuhteeseen. "Pystyyn ponnahtaneen" äänitti ja miksasi Jari Laasanen MTV Musiikkistudioilla. Kansitaiteen suunnitteli Sun Ra ja kuvat otti Henrik Schütt. ==Lähteet== Luokka:Vuoden 1998 kappaleet Luokka:Kikan kappaleet Luokka:Veikko Samulin säveltämät kappaleet
Pikku Haukijärvi (Ikaalinen)

Pikku Haukijärvi on Pirkanmaalla Ikaalisissa Karpanperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Pikku Haukijärvi on osa Röyhiönjärven-Iso Karppajärven valuma-aluetta. == Maantietoa == Järvi on 200 metriä pitkä ja 40 metriä leveä. Se sijaitsee suoalueella metsämaastossa. Siihen laskee kuusi suo-ojaa, jotka ovat ympäröivän suon ojituksista. Laskuoja lähtee järven luoteiskulmasta ja se laskee 700 metrin jälkeen Iso Karppajärven Myllylahden pohjoispäähän. Pikku Haukijärven rannat ovat rakentamattomia eikä sinne johda teitä. == Lähteet == Luokka:Röyhiönjärven–Iso Karppajärven valuma-alue Luokka:Ikaalisten järvet
Thomas Kiempe

Thomas Kiempe (luult. 3. syyskuuta 1752 Ylitornio - 2\. maaliskuuta 1812 Hinnerjoki) oli tuottelias 1700-luvun lopun suomalainen kirkko-, muotokuva- ja koristemaalari, joka teki ilmeisesti myös tavallisia maalaustöitä. Kiempen vanhempia ei tiedetä, mutta hänen puolisonsa vuodesta 1783 oli Helena Hortelia (s. 1755). Hän tuli ilmeisesti vuonna 1767 Länsipohjan rykmenttiin sukunimellä Lönnbom ja yleni Kiempe-nimisenä rumpaliksi. Kiempe sai mahdollisesti maalarin koulutuksen sotilaspalveluksessa 1767–1776 ollessaan, mutta ehkä myös maalari Abraham Segerström toimi hänen opettajanaan. Ensimmäiset kirkkomaalauksensa hän teki Grundsundassa Ångermanlandissa 1781 ja Nordmalingissa 1782–1783, jolloin hän maalasi myös omakuvansa. Pohjanmaalla Kiempe työskenteli vuodesta 1785, maalaten kirkkoihin yksittäisiä uskonnollisaiheisia tauluja, Uuteenkaarlepyyhyn 1784, Merijärvelle 1787–1788, Lapualle 1791, Soiniin 1794, Ylihärmään 1799, Halsualle ilmeisesti 1800 ja Rautioon 1804. Suuremmat alttarilaitteet Kiempe teki Vöyriin 1786–1788, Luotoon 1787, Alavieskaan noin 1795 ja Kälviälle 1802. Koko kirkon sisutuksen ja maalaamisen Kiempe toteutti Ylivieskassa noin 1787, Virroilla 1769 ja Kälviällä 1802. Hän käytti mitä ilmeisimmin useiden teostensa malleina vanhoja painettuja kuvia ja lehtiä. Kiempe vietti kiertelevää elämää Pohjanmaalla, kunnes muutti 1807 Euran Kauttuan ruukinpuistoon. Hinnerjoen kirkon maalaus jäi Kiempeltä kesken, kun hän kuoli keuhkotautiin keväällä 1812. Leski hankki työlle jatkajan, jonka nimeä ei tiedetä. Maalarin ammatissa isäänsä avustanut poika Gustav Eric oli kuollut hieman aiemmin Suomen sodan aikana sotavankeudessa. ==Lähteet== Luokka: Suomalaiset taidemaalarit Luokka: Vuonna 1752 syntyneet Luokka: Vuonna 1812 kuolleet
Heinälampi (Ikaalinen, Saukonperä)

Heinälampi on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Heinälampi on osa Röyhiönjärven-Iso Karppajärven valuma-aluetta. == Maantietoa == Lampi on 100 metriä pitkä ja 70 metriä leveä. Se on läpivirtauslampi Myllyjoen ja Heinälammenojan välissä. Heinälammenoja laskee Saukkolampeen. Siihen laskee lisäksi vielä pelto-oja. Lammen lähiympäristö on suota ja joutomaata, mutta kaikkialla muualla sitä ympäröivät peltomaat. Rannat ovat rakentamattomia eikä rantaan johda tietä. == Historiaa == Vuoden 1959 peruskartassa lampi vaikuttaa suuremmalta kuin nykyään. == Lähteet == Luokka:Röyhiönjärven–Iso Karppajärven valuma-alue Luokka:Ikaalisten järvet
Uraanidioksidi

Uraanidioksidi tai uraani(IV)oksidi (UO2) on uraanin ja hapen epäorgaaninen yhdiste. Se tunnetaan myös nimellä urania. Se on mustaa, kiteistä jauhetta jota saadaan uraniniitti mineraalista. Se on radioaktiivista. Uraanidioksidia käytetään ydinreaktorien polttoainesauvoissa. Uraanidioksidin ja plutoniumin oksidien seosta kutsutaan MOX-polttoaineeksi. Ennen 1960-lukua, uraanidioksidia käytettiin keltaisena tai mustana väriaineena keramiikan ja lasin värjäämiseen (ns. uraanilasi).Ingmar Grenthe, Janusz Drożdżyński, Takeo Fujino, Edgar C. Buck, Thomas E. Albrecht‐Schmitt & Stephen F. Wolf (2006) Uranium, luku 5 kirjasta Morss, Lester R.; Edelstein, Norman M.; Fuger, Jean, toim. The Chemistry of the Actinide and Transactinide Elements (PDF) (3. painos). Dordrecht: Springer. s. 253–698. == Kemiallisia ominaisuuksia == Uraanidioksidia tuotetaan uraanitrioksidista vedyn avulla: :UO3 \+ H2 → UO2 \+ H2O lämpötilassa 700 °C (973 K) Tämä kemiallinen reaktio on tärkeä ydinpolttoaineen valmistuksessa. UO2 hapettuu hapen vaikutuksesta triuraanioktaoksidiksi: :3 UO2 \+ O2 → U3O8 lämpötilassa 700 °C (970 K) == Käyttö == Uraanidioksidin ylivoimaisesti tärkein käyttö on ydinvoimaloiden polttoaineessa. Käyttö lasin värjäykseen on suurelta osin jäänyt historiaan. Köyhdytettyä UO2 (DUO2) voidaan käyttää säteilynsuojausmateriaalina. DUCRETE on sementin muoto, jossa soran tilalla on köyhdytettyä uraanidioksidia. Tämän materiaalin käyttöä tutkitaan ydinjätteen varastointisäiliöiden rakennusaineeksi. Uraanidioksidin kielletty energiavyö (engl. bandgap) on samaa suuruusluokkaa kuin piillä ja galliumarsenidillä, joten siitä voitaisiin valmistaa tehokkaita aurinkopaneeleja, jotka käyttävät Schottky diodin rakennetta. Uraanin oksideihin pohjautuva Schottky diodi ja PNP-transistori on jo rakennettu laboratoriossa.Meek, Thomas T.; Roedern, B. von (2008). "Semiconductor devices fabricated from actinide oxides". Vacuum 83 (1): 226–228. doi:10.1016/j.vacuum.2008.04.005. == Katso myös == * Köyhdytetty uraani == Lähteet == Luokka:Oksidit Luokka:Uraaniyhdisteet
Pertti Ripatti

Pertti Justus Ripatti (31. toukokuuta 1930 Viipuri – 2. tammikuuta 2016 Westchester, New York, YhdysvallatKuolleita. Helsingin Sanomat 9.2.2016, s. B 11.) oli suomalainen diplomaatti, ulkoasiainneuvos ja varatuomari. Ripatti valmistui lainopin kandidaatiksi Helsingin yliopistosta vuonna 1954 ja sai varatuomarin arvon 1958. Hän oli suurlähettiläs Kuwaitissa 1981–1985Facta 2001, osa 13, palsta 723. WSOY 1985., ja hänet akkreditoitiin 1982 Abu Dhabiin Yhdistyneisiin arabiemiirikuntiin.Suomen suurlähetystö, Abu Dhabi. Hän oli suurlähettiläänä Caracasissa Venezuelassa 1985–1989 ja Kuala Lumpurissa Malesiassa 1989–1992 sekä viimeisenä tehtävänä pääkonsulina New Yorkissa 1992–1995.WSOY Iso Tietosanakirja, 8. osa, s. 124. WSOY 1995. Ennen diplomaatinuraansa Ripatti työskenteli 1950-luvulla asianajotoimistojen sekä Suomen Lastauttajain työnantajaliiton palveluksessa, 1962–1977 Suomen Työnantajain Keskusliiton ja valtiovarainministeriön palveluksessa. Ripatin isä oli laamanni Justus Ripatti, joka toimi muun muassa valtakunnansovittelijana. == Lähteet == Luokka:Suomen suurlähettiläät Luokka:Vuonna 1930 syntyneet Luokka:Vuonna 2016 kuolleet Luokka:Suomalaiset juristit
Uraanioksidi

Uraanioksidit ovat uraanin ja hapen yhdisteitä. Niitä on useita erilaisia ja niistä koostuvat myös uraanimalmit. Uraanin oksideja käytetään ydinpolttoaineena.Ingmar Grenthe, Janusz Drożdżyński, Takeo Fujino, Edgar C. Buck, Thomas E. Albrecht‐Schmitt & Stephen F. Wolf (2006) Uranium, luku 5 kirjasta Morss, Lester R.; Edelstein, Norman M.; Fuger, Jean, toim. The Chemistry of the Actinide and Transactinide Elements (PDF) (3. painos). Dordrecht: Springer. s. 253–698. Uraanioksideja ovat: *uraanidioksidi (UO2), uraani(IV)oksidi, mineraali uraniniitti *diuraanipentaoksidi (U2O5), uraani(V)oksidi *uraanitrioksidi (UO3), uraani(VI)oksidi, myös uranyylioksidi *triuraanioktaoksidi (U3O8), joka on uraanirikasteen (yellow cake) pääosa *uranyyliperoksidi (UO4), ainoa peroksidi jota on tavattu mineraalissa. == Lähteet == Luokka:Oksidit Luokka:Uraaniyhdisteet
Edgar Rosenberg

Edgar Rosenberg (21. syyskuuta 1925 Bremerhaven, Saksahttps://www.kirjastot.fi/kysy/milloin-elokuva-ja-televisiotuottaja- edgar?language_content_entity=fi – 4. elokuuta 1987) oli saksalais- brittiläinen elokuva- ja TV-tuottaja. Hän oli naimisissa Joan Riversin kanssa. Rosenberg teki itsemurhan Four Seasons -hotellissa Philadelphiassa vuonna 1987 ottamalla yliannostuksen lääkkeitä. Hän kärsi masennuksesta.https://www.latimes.com/archives/la- xpm-1987-08-20-vw-3767-story.html == Lähteet == Luokka:Yhdysvaltalaiset elokuvatuottajat Luokka:Yhdysvaltalaiset televisiotuottajat Luokka:Brittiläiset elokuvatuottajat Luokka:Brittiläiset televisiotuottajat Luokka:Saksalaiset elokuvatuottajat Luokka:Itsemurhan tehneet Luokka:Vuonna 1925 syntyneet Luokka:Vuonna 1987 kuolleet
Plutoniumtrifluoridi

Plutoniumtrifluoridi eli plutonium(III)fluoridi (molekyylikaava PuF3) on plutoniumin fluoridi. Se muodostaa violetteja kiteitä. Sen kiderakenne on monimutkainen prisman kaltainen rakenne. Plutoniumtrifluoridia voidaan käyttää metallisen plutoniumin valmistukseen. == Valmistus ja käyttö == Plutoniumtrifluoridia voidaan valmistaa plutoniumdioksidista PuO2 600 °C lämpötilassa reaktiolla: :2 PuO2 \+ H2 \+ 6 HF → 2 PuF3 \+ 4 H2O Kuivattua PuF3 voidaan kuumentaa hapessa tuottaen seosta jossa on plutoniumdioksidia ja plutoniumtetrafluoridia PuF4, josta kalsiumilla pelkistämällä saadaan 95–97% saanto plutonium metallia. PuF3 (kuten myös PuF4) emittoi neutroneja, ja tästä syystä sen käsittely vaatii hyvää säteilysuojausta. ==Lähteet== Luokka:Fluoridit Luokka:Plutoniumyhdisteet
Wilanówin palatsi

thumb|Palatsin ruokasali Wilanówin palatsi on kuninkaallinen palatsi Varsovassa. Puolan kuningas Juhana III Sobieski rakennutti palatsin itselleen 1600-luvun lopulla Puolan saavutettua merkittäviä voittoja turkkilaisten armeijasta.Giraudo, Gianfranco (The World's Greatest Royal Palaces), s. 196–205. Kuningas rahoitti palatsin rakentamisen itse, ja se oli hänen yksityistä omaisuuttaan. Hän osti paikalle jo aiemmin rakennetut perustukset 1677 ja aloitti palatsin suunnittelut välittömästi. Palatsin suunnittelijaksi hän valitsi italialaisen Agostino Loccin. Palatsin ensimmäinen versio oli vaatimaton, joten 1681 aloitettiin toinen rakennusvaihe, suunnittelijana jälleen Locci. Palatsia laajennettiin aina Sobieskin kuolemaan 1696 asti. Palatsi on barokkityylinen. Sen läheisin esikuva rakenteen kannalta on Rooman Villa Pamphili. Sobieski keräsi palatsiin runsaasti taidetta, etenkin alankomaalaista, mutta myös ranskalaista, italialaista, kiinalaista ja islamilaista. Sobieskin kuoltua palatsin myöhemmätkin omistajat kartuttivat sen taidekokoelmaa, joka on nykyisin hyvin laaja. Juhanan poika Konstantin myi palatsin vuonna 1720, minkä jälkeen sen omistivat ja sitä laajensivat vuorollaan useat Puolan tärkeimmistä magnaattisuvuista. Palatsista tuli julkinen museo 1805. Puolan valtio kansallisti palatsin 1945 ja teki siitä Varsovan kansallismuseon osan. Vuonna 1954 palatsi restauroitiin ja sen yhteyteen rakennettiin puisto. ==Lähteet== * ===Viitteet=== ==Aiheesta muualla== * Palatsimuseon kotisivu Luokka:Puolan palatsit Luokka:Varsovan rakennukset ja rakennelmat Luokka:Barokin arkkitehtuuri Luokka:Puolan museot
Luettelo nykyaikaisen viisiottelun olympiamitalisteista

Nykyaikainen viisiottelu on ollut olympialaisten lajivalikoimassa vuodesta 1912. Menestyneimmät maat olympialaisten nykyaikaisessa viisiottelussa ovat Unkari ja Ruotsi. ==Mitalitaulukot== === Miesten yksilökilpailu === === Naisten yksilökilpailu === === Miesten joukkuekilpailu === ==Lähteet== Nykyaikainen viisiottelu Luokka:Nykyaikainen viisiottelu olympialaisissa
Cygnus CRS OA-4

Cygnus CRS OA-4 (myös Orbital Sciences CRS Flight 4 tai aiemmin CRS Orb-4) oli Orbital ATK:n neljäs onnistunut rahtilento kansainväliselle avaruusasemalle. Orbital ATK:n Cygnus-rahtikapseli laukaistiin United Launch Alliancen (ULA) Atlas V -raketilla. Laukaisu tapahtui viivästysten jälkeen 6. joulukuuta 2015 kello 21.44 UTC-aikaa, ja kapseli telakoitui avaruusasemaan kahta päivää myöhemmin. Cygnus oli 72 päivää telakoituna asemaan ennen irrottamistaan 19. helmikuuta 2016. Kapseli pudotettiin kiertoradalta päivää myöhemmin noin kello 16 UTC-aikaa, ja se paloi suunnitellusti Maan ilmakehässä. Lento kuului NASAn Commercial Resupply Services -ohjelmaan. ==Lento== Cygnus-kapseli laukaistiin United Launch Alliancen Atlas V 401 -raketilla, sillä Orbital ATK:n oma Antares-raketti räjähti edellisellä rahtilennolla lokakuussa 2014. Ensimmäisen laukaisuyrityksen oli tarkoitus tapahtua 3. joulukuuta 2015 kello 22.55 UTC- aikaa auenneen laukaisuikkunan aikana Cape Canaveral Air Force Stationin laukaisukompleksilta 41. Laukaisua jouduttiin kuitenkin lykkäämään huonon sään takia seuraavalle päivälle, jolloin aikaikkuna aukesi kello 22.33 UTC-aikaa. Kaikki ikkunan aikana tehdyt laukaisuyritykset jouduttiin keskeyttämään voimakkaiden tuulien takia, ja laukaisua lykättiin edelleen aikaikkunan sulkeuduttua kello 23.03 UTC-aikaa. Päivää myöhemmin laukaisua päätettiin jälleen lykätä liian voimakkaiden tuulien takia ennen aikaikkunan aukeamista. Seuraava laukaisuikkuna aukesi 6. joulukuuta kello 21.44 UTC-aikaa. Laukaisu onnistui suoraan ikkunan auetessa, ja raketti nosti Cygnus-kapselin onnistuneesti kiertoradalle. Kahden päivän kiertoradan säätämisen jälkeen kapseli saavutti avaruusaseman, johon se telakoitiin aseman roboottikäsivartta käyttäen. Kapseli irrotettiin avaruusasemasta kello 12.26 UTC-aikaa sen oltua telakoituna kaikkiaan 72 päivää. Kiertoradalta poistaminen ja kapselin tarkoituksellinen tuhoutuminen ilmakehässä oli tarkoitus tapahtua seuraavana päivänä kello 15–19 välisenä aikana UTC-aikaa. Orbital ATK vahvisti myöhemmin kapselin palaneen suunnitellusti ilmakehässä noin kello 16 UTC-aikaa. ==Kuorma== Kapseli vei asemalle noin 3 500 kilogrammaa rahtia. Kokonaisuudessaan kapseli kuormineen painoi noin 7 492 kilogrammaa, mikä tekee siitä raskaimman Atlas V -raketilla laukaistun hyötykuorman. ===Rahtiluettelo=== Lähde: *1 200 kg miehistötarpeita *1 010 kg avaruusaluksen osia *850 kg tieteelliseen tutkimukseen käytettävää materiaalia *870 kg tietotekniikkaa *230 kg avaruuskävelytarpeita ==Lähteet== ==Aiheesta muualla== *NASA Commercial Resupply Launch hub Luokka:Vuoden 2015 avaruustoiminta Luokka:52.4 Avaruustutkimus, avaruuslennot
Jutta ja huikeat häädieetit

Jutta ja huikeat häädieetit on suomalainen laihdutusohjelma. Ohjelman Juontajana toimii Jutta Gustafsberg ja valmentajina toimivat personal trainerit Jari Mentula, Mikko Korpeinen, Tero Kivinen, Kaisa Toikko ja Satu Kalmi. Ohjelmassa seurataan ylipainoisten pariskuntien laihdutus ja- häävalmisteluja kolmen kuukauden ajan.http://www.livtv.fi/ohjelmat/jutta-ja- huikeat-haadieetit Ohjelman ensimmäinen tuotantokausi alkoi Liv-kanavalla 25. maaliskuuta 2015. == Ensimmäinen tuotantokausi == Jakso Hääparit Ensiesitys 1 Anu ja Samppa 25. maaliskuuta 2015 2 Katriina ja Janne 1. huhtikuuta 2015 3 Saara ja Mikko 8. huhtikuuta 2015 4 Johanna ja Mikko 15. huhtikuuta 2015 5 Krista ja Henri 22. huhtikuuta 2015 6 Heidi ja Diego 29. huhtikuuta 2015 7 Johanna ja Asser 6. toukokuuta 2015 8 Annika ja Pasi 13. toukokuuta 2015 9 Iiris ja Pasi 20. toukokuuta 2015 10 Heidi ja Antti 27. toukokuuta 2015 == Lähteet == Luokka:2010-luvun suomalaiset tositelevisiosarjat
Kosovon levottomuudet 1981

Kosovon vuoden 1981 levottomuuksilla tarkoitetaan vuonna 1981 Jugoslavian Kosovossa tapahtuneita mellakoita ja väkivaltaisuuksia, jotka saivat alkunsa albaaniopiskelijoiden 11. maaliskuuta aloittamista mielenosoituksista. Poliisi tukahdutti viimeisen ison mielenosoituksen kyynelkaasulla 19. toukokuuta. Levottomuuksissa kuoli yhdeksän ihmistä ja loukkaantui yli 50. == Tausta == Levottomuudet sattuivat alle vuosi Jugoslavian presidentti Josip Broz Titon kuoleman jälkeen. Kosovo oli 1980-luvulle tultaessa Jugoslavian köyhin osa, ja albaanit olivat serbejä köyhempiä. Albaaniväestön työttömyys oli korkea. == Tapahtumat == Albaaniopiskelijat alkoivat osoittaa mieltään, koska olivat tyytymättömiä Pristinan yliopiston opiskelija-asuntolan ja ruokalan olosuhteisiin. Mielenosoitukset laajenivat ja niihin liittyi pian useita eri alan työntekijöitä, maanviljelijöitä, poliiseja, sotilaita ja Jugoslavian kommunistisen puolueen jäseniä. Mielenosoittajat vaativat aikaisemmin vangittujen mielenosoittajien vapauttamista ja vaatimukset laajenivat pian koskemaan Kosovon asemaa. Yhä useammat mieltään osoittaneet alkoivat vaatia Kosovolle tasavertaista asemaa muiden Jugoslavian osavaltioiden rinnalla. Osa taas halusi Kosovon liittyvän Albaniaan. Jugoslavian keskushallinto julisti alueelle mielenosoitusten takia kansallisen hätätilan ja lähetti paikalle sotilaita. Mielenosoitukset muuttuivat väkivaltaisiksi ja albaaniopiskelijat hyökkäsivät serbien ja montenegrolaisten kimppuun. 19. toukokuuta poliisi onnistui tukahduttamaan levottomuudet. Levottomuuksien seurauksena Pristinan yliopisto suljettiin, yliopiston hallinto lakkautettiin ja mieltään osoittavia opiskelijoita erotettiin. Useita albaaneja tuomittiin vankeuteen, albaanien kulttuuria käsitteleviä yliopistokursseja rajoitettiin ja albaniankieliset tekstikirjat korvattiin serbiankielisillä. Väkivaltaisuudet jatkuivat ja kymmenet tuhannet serbit pakenivat väkivaltaisuuksia Kosovosta. Jugoslavian presidentti Slobodan Milošević käytti serbeihin kohdistuneita hyökkäyksiä hyväkseen nationalistisessa retoriikassaan ja joka johti Kosovon itsehallinnon lakkauttamiseen 1989. == Katso myös == * Vuoden 1981 mielenosoitukset Pristinan yliopistossa == Lähteet == Luokka:Mielenosoitukset ja levottomuudet Luokka:Kosovon historia Luokka:1981 Luokka:Jugoslavian sosialistinen liittotasavalta
Fatima Mernissi

Fatima Mernissi, ()(synt. 27\. syyskuuta 1940 Fèsi, Marokkohttps://www.britannica.com/biography/Fatema-Mernissi – 30. marraskuuta 2015 Rabat, Marokko) oli marokkolainen kirjailija, esseisti, sosiologi ja feministi. Hän uudisti islamilaista feminismiä ja edisti ihmisoikeuksia ja demokratiaa muslimimaailmassa.Immonen, Petri: Feministi kasvoi kotihaaremissa. Muistokirjoitus. Helsingin Sanomat 4.12.2015, s. B 13. Mernissi opiskeli sekä kotimaassaan että Pariisissa ja Yhdysvalloissa, jossa hän teki vuonna 1975 väitöskirjan, alan klassikoksi etenkin islamilaisissa maissa muodostuneen Beyond the Veil. Lisäksi Mernissi kirjoitti ranskaksi ja englanniksi viitisentoista kirjaa, jotka käsittelivät sukupuoli-identiteettiä, yhteiskunnan sosiopoliittisia rakenteita ja naisen asemaa islamissa. Häneltä on suomennettu osin fiktiivinen omaelämäkerrallinen teos Unelma vapaudesta. Hänen tunnetuin teoksensa on Le harem politique – Le Prophète et les femmes (1987), joka on ilmestynyt englanniksi nimellä The Veil and the Male EliteCahyani, Rina Dwi: Leisure Time Of Woman Activities In Harem Life Reflected At Fatima Mernissi’s Memoir Dream Of Trespass: Tales Of A Harem, 1. luku, s. 3. Skripsi thesis. Universitas Muhammadiyah Surakarta, 2014. (PDF) . Mernissi opetti vuodesta 1980 Rabatin Mohammed V:n yliopistossa. == Teokset == * Beyond the Veil. Male-Female Dynamics in a Muslim Society (väitöskirja, 1975, uudistettu laitos 1985, 1987) Uusintapainos: London: Saqi Books, 2011. ISBN 0-86356-412-7. * Le Maroc raconté par ses femmes (1983) * L’amour dans les pays musulmans (1984) * Femmes du Gharb (1985) * Le harem politique. Le Prophète et les femmes (1987) Käännös: The Veil and the Male Elite. A Feminist Interpretation of Islam. New York: Basic Books, 1992. ISBN 978-0201-63221-7. * Shahrazad n’est pas marocaine (1988) * Sultanes oubliées. Femmes chefs d’Etat en Islam (1990) * La Peur-Modernité (1992) * Women’s Rebellion and Islamic Memory (1993) * Les Aït-Débrouille (1997) * Etes-vous vacciné contre le Harem? (1998) * Scheherazade Goes West. New York: Washington Square Press, 2001. ISBN 0-7434-1243-5. * Islam and Democracy. Fear of the Modern World. New York: Basic Books, 2002, ISBN 0-7382-0745-4. * Les Femmes Du Maroc. Brooklyn: Powerhouse Books, 2009, ISBN 1-57687-491-5. === Suomennettu teos === * == Tunnustukset == * Asturian ruhtinaan palkinto 2003 * Erasmus-palkinto 2004 == Lähteet == Luokka:Marokkolaiset feministit Luokka:Marokkolaiset sosiologit Luokka:Marokkolaiset esseistit Luokka:Vuonna 1940 syntyneet Luokka:Vuonna 2015 kuolleet
Museokortti

Museokortti on Suomen museoliiton perustama suomalaisten museoiden yhteinen pääsylippu, joka tuli käyttöön toukokuussa 2015. Henkilökohtainen kortti on voimassa 12 kuukautta ensimmäisestä museokäynnistä lähtien ja sillä voi vierailla voimassaoloaikana noin 300 museossa (2019) niin usein kuin haluaa. Kun korttijärjestelmä perustettiin, museokohteita oli mukana 154. Museokortti- kohteita on koko maassa, myös Ahvenanmaalla. Museokorttia on pidetty menestyneenä tapana innostaa ihmisiä vierailemaan museoissa.Museokortti on ollut menestys, YLE 29.6.2015 Keskimäärin Museokortin omistaja käy museossa noin yhdeksän kertaa vuodessa (2018). Museokortti on myös muuttanut ihmisten tapaa vierailla museoissa. Kortin omistajien on mahdollista tehdä museoihin lyhyitäkin piipahduksia ilman taloudellista menetystä tai vierailla samassa museossa tai näyttelyssä useaan otteeseen. Aalto-yliopiston tutkimuksen mukaan kortti tuo museoille lisää kävijöitä ja tuloja. Museot ovat tehneet kävijäennätyksiä joka vuosi Museokortin myyntiin tulon jälkeen. Museokortin hinta on 74 euroa vuonna 2022. Voimassa olevan kortin jatkokausi vuodeksi maksaa 69 euroa. Museokortin myyntitulot palautetaan museoille kävijämäärien perusteella, jonka lisäksi osuus käytetään järjestelmän ylläpitokuluihin ja museoiden yhteismarkkinointiin. Museoiden yhteenlasketut pääsylipputulot ovat kasvaneet 71 prosenttia ja kävijämäärät 32 prosenttia korttijärjestelmän käytössäoloaikana. Ensimmäisten kolmen vuoden aikana Museokortti-järjestelmän kautta oli maksettu museoille pääsymaksutuloja 12,5 miljoonaa euroa. Ensimmäisen kolmen vuoden aikana museokäyntejä tehtiin Museokortilla noin kaksi miljoonaa ja kortteja valmistettiin yhteensä noin 165 000 kappaletta. Kansallisgallerian vuonna 2017 teettämästä tutkimuksesta käy ilmi, että 71 prosenttia kaikista suomalaisista ja pääkaupunkiseudun asukkaista jopa 85 prosenttia oli kuullut Museokortista. Samassa tutkimuksessa pääkaupunkiseudun asukkaista 39 prosenttia ja kaikista suomalaisista 28 prosenttia kertoo harkitsevansa Museokortin hankkimista. Museokortti-toimintaa hoitaa FMA Creations Oy, jonka omistaa Suomen museoliitto ry. FMA Creations Oy:n perustamiseen ei ole käytetty julkista rahaa. Museokortti-järjestelmän ylläpito- ja kehityskulut rahoitetaan Museokortti-myynneistä saaduilla tuloilla. == Lähteet == == Aiheesta muualla == * Museokortin kotisivu * Museokortti
Pyhimys (elokuva)

Pyhimys on vuonna 1997 ensi-iltansa saanut yhdysvaltalainen vakoojaelokuva, jonka on ohjannut Phillip Noyce. Elokuva perustuu löyhästi Leslie Charterisin Pyhimys-romaanisarjaan. == Juoni == Elokuvan päähenkilö Pyhimys eli Simon Templar (Val Kilmer) on menestynyt herrasmiesvaras, joka on tunnettu naamioitumiskyvystään ja siitä, että hän käyttää katolisia pyhimyksiä salaniminään. Templar päättää tehdä viimeisen rikoksensa ennen siirtymistään eläkkeelle, ja venäläinen öljymiljonääri Ivan Tretiak (Rade Šerbedžija) palkkaa hänet varastamaan kylmäfuusiota koskevan kaavan tohtori Emma Russellilta (Elisabeth Shue). == Näyttelijät == == Tuotanto == Elokuvan Moskovan viemäreihin sijoittuvat kohtaukset kuvattiin Fort Amherstin linnoituksessa, Chathamissa. == Vastaanotto == Elokuva on saanut sekalaisia ja kielteisiä arvosteluja, esimerkiksi Rotten Tomatoes -verkkosivustolla elokuva on saanut arvosanan 30%, joka perustuu 44 arvioon ja Metacritic-sivusto on kerännyt elokuvalle 50/100 pistettä perustuen 22 kriitikon arvosteluun. == Lähteet == == Aiheesta muualla == * * Luokka:Vuoden 1997 yhdysvaltalaiset elokuvat Luokka:Yhdysvaltalaiset toimintatrillerit Luokka:Yhdysvaltalaiset romaaneihin perustuvat elokuvat Luokka:Televisiosarjoihin perustuvat elokuvat
Antti Nivala

Antti Nivala (s. Seinäjoki) on M-Files Oy:n perustaja, toimitusjohtaja, hallituksen puheenjohtaja ja ohjelmistoalan kehittäjä.. Antti on toiminut myös yhtiön teknologiajohtajana. Nivalan perheeseen kuuluu puoliso ja kaksi lasta. ==Ura== Nivala alkoi opetella ohjelmointia lapsena isänsä innostamana. Hänen BASIC:lla tekemäänsä kirjanpito-ohjelmaa käytettiin hänen isänsä insinööri- ja arkkitehtitoimistossa. Lukiolaisena Nivala suunnitteli isänsä suunnittelutoimistolle M-Color-nimisen väritulostusohjelman. Ohjelman avulla yrityksen suunnittelemia asema- ja yleiskaavoja voitiin paremmin tulostaa AutoCAD:lla, kun muuten sen ajan piirustukset jouduttiin värittämään puuväreillä. Isä vei ohjelman mukanaan messuille, josta sille löytyi asiakkaiksi kuntia ja kaupunkeja. Ohjelmasta julkaistiin koemielessä mainos myös yhdysvaltalaisessa CAD-lehdessä, minkä ansiosta ohjelmaa myytiin yli miljoonalla eurolla. Nivala valmistui diplomi-insinööriksi Tampereen teknillisestä korkeakoulusta, jossa hän opiskeli ohjelmistotekniikkaa vuosina 1997–2000. Syksyllä 2000 Nivalan isän suunnittelutoimisto eriytettiin omaksi yhtiökseen ja nimen Motive Systems ottanut vanha yritys alkoi kehittää niche- tuotteensa sijaan jotakin laaja-alaisempaa. Vuonna 2002 Nivalan ideasta alkoi kehittyä dokumenttienhallintaohjelmisto nimeltä M-Files. M-Colorin tuoman tulorahoituksella rahoitettiin M-Filesin tuotekehitys neljän hengen tiimissä noin kolmen vuoden ajan. M-Filesin ensimmäinen versio tuotiin markkinoille vuonna 2005. M-Filesin alkutaipaleella Nivala vastasi niin yrityksen markkinoinnista kuin talous- ja henkilöstöjohtamisestakin. M-Filesin toimitusjohtajana hän toimi vuosina 2005–2012. Vuonna 2013 hän halusi siirtyä teknologiajohtajaksi ja keskittyä tuotekehitykseen, toimitusjohtajaksi palkattiin Miika Mäkitalo. Vuodesta 2018 lähtien Nivala on toiminut M-Filesin tuoteorganisaation johtajana. ==Tunnustuksia== * Vuonna 2015 Ohjelmistoyrittäjät palkitsi Nivalan vuoden ohjelmistoyrittäjänä.Ohjelmistoyrittäjät ry: Vuoden ohjelmistoyrittäjä 2015 * Vuonna 2016 hänet valittiin vuoden 2016 CTO:ksi eli teknologiajohtajaksi pk- yritysten sarjassa. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Syntymävuosi puuttuu Luokka:Elävät henkilöt
Neosalvarsaani

Neosalvarsaani on synteettinen arseenipohjainen orgaaninen yhdiste, jota on käytetty kemoterapiassa. Vuonna 1912 se korvasi tehokkaana kuppalääkkeenä myrkyllisemmän ja heikommin veteen liukenevan salvarsaanin. Koska kummallakin kuitenkin oli arseenipitoisuutensa takia merkittävä sivuvaikutusten riski, niitä lakattiin käyttämästä tähän tarkoitukseen penisilliinin tultua markkinoille 1940-luvulla. Sekä salvarsaanin että neosalvarsaanin kehitti Paul Ehrlichin laboratorio Frankfurtissa Saksassa. Niiden keksimiseen johti tutkimus, jossa pyrittiin järjestelmällisillä kemiallisilla muokkauksilla löytämään mahdollisimman tehokas biokemiallinen vaikutus. Nykyään tämä toimintamalli on perustana farmakologiselle tutkimukselle. Salvarsaani ja neosalvarsaani ovat aihiolääkkeitä, mikä tarkoittaa, että ne muuntuvat vaikuttaviksi lääkeaineiksi aineenvaihdunnassa. == Lähteet == == Aiheesta muualla == * ChemBlink: Neoarsphenamine Luokka:Amiinit Luokka:Antibiootit Luokka:Arseeniyhdisteet Luokka:Fenolit Luokka:Orgaaniset rikkiyhdisteet
HMS Sandwich (1759)

HMS Sandwich oli Britannian kuninkaallisen laivaston vuonna 1759 vesillelaskettu Sandwich-luokan 90-tykkinen toisen luokan linjalaiva. == Valmistus == Alus tilattiin 22. marraskuuta 1755 Chathamin telakalta, missä rakennustöistä vastasi John Lock. Köli laskettiin 14. huhtikuuta 1756. Alus laskettiin vesille 15. huhtikuuta 1759 ja valmistui 28. toukokuuta. Valmistuskustannukset olivat 54 770 puntaa 17 shillinkiä ja 4 pennyä sisältäen varustamisen.Winfield, Rif s. 18 == Palvelus == Alus otettiin palvelukseen huhtikuussa 1759 läntiseen laivueeseen päällikkönään Henry Speke. Heinäkuussa Richard Norburystä tuli aluksen päällikkö, jolloin siitä tehtiin kontra- amiraali Francis Gearyn lippulaiva. Alus liitettiin Hawken laivastoon 20. marraskuuta mennessä. Alus osallistui seuraavana vuonna Quiberonin retkeen. Se kuului keväällä ja kesällä 1760 Boscawenin osastoon. Alus oli mukana Belleislen operaatioissa 6. huhtikuuta - 8. kesäkuuta 1761. Alus osallistui 1762 Basque Roadsin sulkuun ja poistettiin seuraavana vuonna palveluksesta. Alus osallistui 1780 Cabo de São Vicenten taisteluun amiraali Sir George Rodneyn lippulaivana. Alus muutettiin vielä samana vuonna uivaksi patteriksi ja oli vuodesta 1790 alkaen satamapalveluksessa. Se romutettiin 1810. ==Lähteet== * === Viitteet === Luokka:Sandwich-luokan linjalaivat
Jalkatennis

Jalkatennis on Tšekkoslovakiassa 1920-luvun kehitetty pallopeli, jossa verkon erottamat pelaajat tai joukkueet potkivat palloa verkon puolelta toiselle. == Linkit == * Suomen palloliiton jalkatenniksen websivu Luokka:Pallopelit
HMS Blenheim (1761)

HMS Blenheim oli Britannian kuninkaallisen laivaston vuonna 1761 vesillelaskettu Sandwich-luokan 90-tykkinen toisen luokan linjalaiva. == Valmistus == Alus tilattiin 12. marraskuuta 1755 Woolwichin telakalta, jossa töistä vastasi Israel Pownoll. Köli laskettiin 1. toukokuuta 1756. Alus laskettiin vesille 5. heinäkuuta 1761 ja valmistui 11. marraskuuta, jolloin valmistuskustannukset olivat 53 819 puntaa 5 shillinkiä ja 5 pennyä, mistä rakennustöiden osuus oli 44 780 puntaa 15 shillinkiä ja 6 pennyä.Winfield, Rif s. 18 == Palvelus == Alus osallistui 1780 Cabo de São Vicenten taisteluun. Alus sahattiin kaksikantiseksi kolmannen luokan linjalaivaksi. Alus katosi helmikuussa 1807 Madagaskarin vesillä miehistöineen. ==Lähteet== * === Viitteet === Luokka:Sandwich-luokan linjalaivat
Punta del Esten ePrix 2015

Uruguayn ePrix 2015 eli 2015 Punta del Este ePrix oli Formula E -sarjan kauden 2015–2016 kolmas kilpailu. Kilpailu ajettiin 19. joulukuuta Punta del Esten katuradalla Uruguayn Punta del Estessa. == Sijoitukset kilpailun jälkeen == ;Kuljettajien pisteet Sijoitus Kuljettaja Pisteet 1 Sébastien Buemi 62 2 Lucas di Grassi 61 3 Jerome D'Ambrosio 28 4 Sam Bird 24 5 Loïc Duval 24 ;Valmistajien pisteet Sijoitus Valmistaja Pisteet 1 Renault e.DAMS 73 2 Abt Schaeffler Audi Sport 71 3 Dragon Racing 52 4 DS Virgin Racing Formula E Team 30 5 Mahindra Racing Formula E Team 27 * Huom!: Vain viiden parhaan sijoitukset sisällytetty. == Muuta == *Oliver Rowland debytoi Mahindra Racingilla korvaten Nick Heidfeldin. * Jacques Villeneuve ei pystynyt osallistumaan kilpailuun rikottuaan autonsa aika-ajoissa. ==Lähteet== == Aiheesta muualla == Luokka:Punta del Esten ePrix Luokka:Osakilpailut Formula E -kaudella 2015–2016
Songs From the Laundry Room

Songs From the Laundry Room on yhdysvaltalaisen rock-yhtyeen Foo Fightersin vuonna 2015 julkaisema EP-levy. == Kappaleet == Kaikki kappaleet säv. ja san. Dave Grohl, ellei toisin mainita. A-puoli: # # B-puoli: # * # == Kokoonpano == * Dave Grohl – soittimet, laulu * Barrett Jones – miksaaja, taustalaulu == Lähteet == * Songs From the Laundry Room Discogs.comissa === Viitteet === Luokka:Vuoden 2015 EP:t Luokka:Foo Fightersin albumit
FK Jelgava

Futbola Klubs Jelgava on latvialainen jalkapalloseura Jelgavan kaupungista. Se pelaa Virslīgassa, joka on Latvian korkein sarjataso. Seura on voittanut viidesti Latvijas kaussin eli Latvian cupin. Seura on tunnettu aikaisemmin nimellä RAF Jelgava, Metālists Jelgava ja Automobīlists Jelgava. ==Lähteet== Jelgava
Circuit of the Americasin 6 tunnin ajo

Lone Star Le Mans (aiemmin Circuit of the Americasin 6 tunnin ajo) on moottoriurheilukilpailu, joka on luonteeltaan kestävyyskilpailu. Se ajetaan Circuit of the Americas -moottoriradalla Austinin kaupungissa Yhdysvaltojen Texasissa. Kilpailu on kuulunut FIA World Endurance Championship -sarjaan. ==Voittajat== Vuosi Voittajat Auto Raportti 2013 Allan McNish Tom Kristensen Loïc Duval Audi R18 e-tron quattro Raportti 2014 Marcel Fässler André Lotterer Benoît Tréluyer Audi R18 e-tron quattro Raportti 2015 Mark Webber Timo Bernhard Brendon Hartley Porsche 919 Hybrid Raportti 2016 Mark Webber Timo Bernhard Brendon Hartley Porsche 919 Hybrid Raportti 2017 Earl Bamber Timo Bernhard Brendon Hartley Porsche 919 Hybrid Raportti 2018-2019 Ei järjestetty Ei järjestetty Ei järjestetty Ei järjestetty 2019-20 Gustavo Menezes Norman Nato Bruno Senna Rebellion R13 Raportti 2021-2023 Ei järjestetty Ei järjestetty Ei järjestetty Ei järjestetty 2024 Robert Kubica Robert Shwartzman Yifei Ye Ferrari 499P Raportti ==Lähteet==
Kinkonidiini

Kinkonidiini (C19H22N2O) on kiina-alkaloideihin kuuluva orgaaninen yhdiste. Yhdiste on kinkoniinin stereoisomeeri. Yhdistettä voidaan käyttää orgaanisen kemian synteeseissä. == Esiintyminen, ominaisuudet ja käyttö == Kinkonidiinia esiintyy useissa kiinapuiden suvun kasvien kuoressa, erityisesti Cinchona pubescens- (C. succirubra) ja C. pitayensis-lajeissa. Yhdiste on veteen hyvin niukkaliukoinen ja liukenee paremmin etanoliin, dietyylieetteriin ja kloroformiin. Kinkonidiini on optisesti aktiivinen yhdiste ja sen ominaiskiertokyky etanoliliuoksessa on -109,2°.Linda M. Mascavage, Serge Jasmin, Philip E. Sonnet, Michael Wildson & David R. Dalton: Alkaloids, Ullmann's Encyclopedia of Industrial Chemistry, John Wiley & Sons, New York, 2011. Viitattu 4.12.2015 Yhdisteellä on malarialoisioita tappavia ominaisuuksia, kuten useilla muillakin kiina-alkaloideilla. Kinkonidiinia käytetään orgaanisen kemian synteeseissä optisesti aktiivisten karboksyylihappojen enantiomeerien erottamiseen toisistaan resoluutiolla ja kiraalisena katalyyttinä. == Lähteet == == Aiheesta muualla == *Human Metabolome Database (HMDB): Cinchonidine *Kyoto Encyclopedia of Genes and Genomes (KEGG): Cinchonidine *ChemBlink: Cinchonidine *Dr. Duke's Phytochemical and Ethnobotanical Databases: Cinchonidine Luokka:Alkaloidit
M Room

M Room on miesten parturiliikeketju, jonka emoyhtiö on M Company Oy. Yritys on perustettu vuonna 2008, ja koko ketjun ensimmäinen liike avattiin Tampereelle saman vuoden lokakuussa. Ketjulla on yli 60 parturiliikettä. Niitä on Suomessa, Virossa ja Norjassa. Franchising-periaatteella toimivan parturiliikeketjun perusajatuksena on parturipalveluiden tarjoaminen ilman ajanvarausta. == Historia == M Roomin perustivat Petri Sipiläinen ja Toni Kylätasku. Vuonna 1998 he alkoivat kehittämään miehille sopivaa palvelua. == Lähteet == == Aiheesta muualla == * http://www.mroom.com Luokka:Suomalaiset vähittäiskaupan yritykset Luokka:Parranajo
Matti Carelius

Väinö Severi Poutiainen, kirjailijanimi Matti Carelius (30. tammikuuta 1911 Sortavala – 4. joulukuuta 1988 Thunder Bay, Ontario, Kanada) oli kanadansuomalainen majuri, insinööri ja kielitieteen harrastaja. Poutiaisen vanhemmat olivat kauppias Antti Poutianen (1851–1916) ja kirjanpitäjä Aina Hedvig Emilia Poutianen o. s. Simelius (1871–1953). Poutiainen muutti Kanadaan ja hän palveli Kanadan armeijassa hiihtojoukkojen kouluttajana yleten majuriksi. Myöhemmin hän työskenteli tienrakennusinsinöörinä.MyHeritage : Majuri, insinööri Väinö Severi Poutiainen (Googlen välimuistitallenne)Geni.com : Väinö Severi Poutiainen Poutiainen julkaisi vuonna 1972 Kanadassa kirjailijanimellä Matti Carelius teoksen Tosi jossa hän väitti muinaisten etruskien kielen olleen suomen kielelle sukua.Inkeri Koskinen : Villi Suomen historia: Välimeren Väinämöisestä Äijäkupittaan pyramideihin, luku Aspalaisia ajattelijoita (Google-kirjat linkki) Poutiaisen etruskin kieltä käsittelevät muistiinpanot ovat Suomalais-Ugrilaisen Seuran tutkimusarkistossa.Arkistojen portti : Mikä on Suomalais-Ugrilainen Seura == Lähteet == Luokka:Kanadalaiset sotilaat Luokka:Kanadalaiset tietokirjailijat Luokka:Kanadalaiset insinöörit Luokka:Kanadansuomalaiset henkilöt Luokka:Vuonna 1911 syntyneet Luokka:Vuonna 1988 kuolleet